શહેરના નિર્મલા કોન્વેન્ટ રોડ ઉપર રહેતા અને બાંધકામનો વ્યવસાય કરતા નિશાંતભાઈ ગોકળભાઇ કોરડીયા નામના પટેલ બિલ્ડરે ગાંધીગ્રામ પોલીસ સ્ટેશનમાં જૂનાગઢ જિલ્લાના પત્રાસર ગામના કૌટુંબિક દાદા બચુભાઈ હીરજીભાઈ કોરડીયા અને સુરત રહેતા તેના દીકરા મનસુખભાઇ બચુભાઈ કોરડીયા સામે નોંધાવેલી ફરિયાદમાં જણાવ્યું હતું કે પોતાને ધંધામાં પૈસાની જરૂરિયાત ઉભી થતા 6 વર્ષ પહેલા ઓક્ટોબર 2012માં પિતા-પુત્ર પાસેથી 15 લાખ રૂપિયા 4 ટકા વ્યાજે લીધા હતા આ વ્યાજની રકમ રૂપિયા 60 હજાર પોતે રેગ્યુલર દર મહિને ભરતા હતા અત્યાર સુધીમાં 6 વર્ષ દરમિયાન તેઓએ 48 લાખ જેટલું વ્યાજ ભરપાઈ કરી દીધું હોવા છતાં બંને પિતા-પુત્ર અવારનવાર વધુ પૈસાની માંગણી કરી ત્રાસ ગુજારી રહ્યા છે જૂન મહિનામાં આર્થિક પરિસ્થિતિ નબળી હોવાથી વ્યાજ નહિ ભરી શકતા ફરીથી વ્યાજની ઉઘરાણી શરૂ કરી હતી અને ગત તારીખ 13ના રોજ બપોરે આ પિતા-પુત્ર તેમજ મનસુખભાઇ બે સગા ભાઈ રસિકભાઈ, મુકેશભાઈ, રસિકભાઈના પત્ની ઉષાબેન સહિતનાઓ ઘરે ધસી આવ્યા હતા અને પૈસાની પઠાણી ઉઘરાણી શરુ કરી હતી અને ઢીકાપાટુનો માર મારવા લાગ્યા હતા મને બચાવવા વચ્ચે પડતા મયુરભાઈ ઝાલાવાડિયાને પણ માર માર્યો હતોઅને ભૂંડાબોલી ગાળો ભાંડી જાનથી મારી નાખવાની ધમકી આપી હતી.